### Beslutninger

Med 24 stemmer imod (Socialdemokratiet, det Konservative Folkeparti, Socialistisk Folkeparti, Venstre, Jano Østergaard fra Radikale Venstre, Liberal Alliance, Danmarksdemokraterne og Alternativet), 2 stemmer for (Enhedslisten de Rød-Grønne og Troels Sørensen fra Radikale Venstre) og 2 undlod at stemme (Mahad Yussuf fra Radikale Venstre og Moderaterne) afviste byrådet forslaget i byrådets møde den 25. juni 2025, da byrådet ikke har kompetencen.

###

FORSLAG FRA EL

Fordeling af udvalgsposter ved Regitse Laursen ([adresse])udtræden af, Niels Jakobsen (VJ) indtræden i byrådet og James Knudsen indtræden i Enhedslistens Byrådsgruppe.

Byrådet beslutter at

Nicolaj Christiansen indtræder i

- Børn og Unge Udvalget

- Sundheds- og Omsorgsudvalget

- Social- og Beskæftigelsesudvalget

- Kulturudvalget

Tilde Gregersen indtræder som suppleant for Sebastian Lassen i bestyrelsen for Aarhus Vand

Motivering: Ved konstituering i valggruppen i 2021 fordeltes de nævnte poster til Enhedslisten – via D`Hondts metode. Ved Regitse Laursen udtræden af byrådet og dermed udtræden af udvalg er det iflg. Den Kommunale Styrelseslov § 28 samme valggruppe, der fordeler posterne imellem sig.

Agnete Kristoffersen indstilling af 27. maj 2025 om valggruppens fordeling af posterne er fejlbehæftet. Valggruppen har ikke besluttet den oplyste fordeling. S og SF har aftalt at Enhedslistens / KVNs tildelte poster overflyttes til byrådsmedlemmer fra S og SF. En aftale mellem SF og S, en beslutning uden inddragelse af valggruppens medlemmer - herunder RV og ELs byrådsgrupper- er IKKE en “beslutning i valggruppen”, med gyldighed for byrådet.

Enhedslisten har protesteret overfor valggruppen mod dette forligsbrud fra S og SF. Posterne tilhører i flg. indgået konstitueringsaftale Enhedslisten.